De første mesterskapene hadde kun individuelt renn for menn. Fra og med 1985 kom lagkonkurranse på programmet. Kvinneklasse med individuelt renn kom første gang med i junior-VM i 2006. Lagkonkurranse for kvinner ble første gang arrangert i 2012, etter at dårlig vær hadde satt en stopper for lagkonkurransen som var planlagt året før. Dårlig deltakelse i lagkonkurransen for kvinner gjorde at dette rennet ble avløst av en mixed-lagkonkurranse i 2016.